**Boldog Község Önkormányzata Képviselő-testületének**

**10/2015. (XI.27.) önkormányzati rendelete**

**A települési támogatásról és az egyéb szociális ellátásokról szóló 2/2015.(II.26.) önkormányzati rendelet módosításáról**

Boldog Község Önkormányzata képviselő-testülete az Alaptörvény 32. cikk (2) bekezdésében biztosított jogalkotói hatáskörében eljárva, a Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében, a szociális igazgatásról és szociális ellátásokról szóló 1993. évi III. törvény 132.§ (4) bekezdésében foglalt felhatalmazás alapján a következőket rendeli el:

1 §

(1) Boldog Község Önkormányzata Képviselő-testületének 2/2015.( II.27.) önkormányzati rendelete ( továbbiakban R.) III. fejezete helyébe a következő lép :

„ Természetben nyújtott ellátások

7. Gyermekek étkeztetési támogatása

15.§ (1) Az önkormányzat a boldogi Csicsergő Óvodába beíratott gyermekek részére az óvodai étkeztetést térítésmentesen biztosítja, jövedelemre tekintet nélkül, 2015. szeptember 01. napjától határozatlan ideig.

(2) Az önkormányzat a Boldogi Berecz Antal Általános Iskola azon tanulói részére , akik az iskolai étkeztetést igénylik, az étkeztetést térítésmentesen biztosítja 2015. szeptember 01-2015. december 20-ig terjedő időszakra.

8. Karácsonyi támogatás

16. § (1) Amennyiben az önkormányzat költségvetése lehetővé teszi a karácsonyi ünnepek előtt természetbeni támogatást nyújt, jövedelemre tekintet nélkül:

a) 0-3 éves gyermekek részére,

b) boldogi Csicsergő Óvodás gyermekek részére

c) Boldogi Berecz Antal Általános Iskola tanulói részére

d) 70. év felettiek részére

e) Ujváry Ferenc Művelődési Ház és Könyvtárban működő csoportok azon vezetői részére, akik önkéntes alapon, anyagi hozzájárulás nélkül, szabadidejükben látják el feladatukat.

(2) Az (1) bekezdésben foglalt juttatás mértékéről, feltételeiről a képviselő-testület határozati formában dönt.

9. Köztemetés

**17. §** (1) A köztemetés a legolcsóbb koporsós vagy urnás temetkezési forma lehet, melynek költsége minden év január 15-ig három temetkezési szolgáltatótól kapott legalacsonyabb ajánlatban foglalt ár.

(2) A köztemetés iránti kérelem beadásakor a kérelmezőnek nyilatkoznia szükséges a saját és az elhunyt személy vagyonáról.

(3) A köztemetés költségeinek visszafizetése maximum 10 havi egyenlő részletben történik az önkormányzat házipénztárába.

(4) Különös méltánylást érdemlő körülmény fennállása esetén az eltemettetésre köteles személy kérelmére részben, vagy egészben mentesül a megtérítési kötelezettség alól.

(5) Különös méltánylást érdemlő körülmény, ha az eltemettetésre köteles személy családjában az egy főre eső jövedelem:

1. gyermeket gondozó családban a nyugdíjminimum 120%-át,
2. az a) pont alá nem tartozó család esetében a nyugdíjminimum 100%-át,
3. gyermeket egyedül nevelő személy esetében a nyugdíjminimum 150%-át,
4. egyedül élő esetén a nyugdíjminimum 160%-át nem haladja meg, és az Szt. szerint vagyonnal nem rendelkezik.

(6) A megtérítés kötelezettsége alól az a temetésre kötelezett mentesül

1. egészben, aki gyermeket nevel;
2. 50%-ban, az a) pont alá nem tartozó család, vagy egyedül élő személy.

## 2.§

1. E rendelet a kihirdetést követő napon lép hatályba , azzal a kité1lel, hogy a 15 § rendelkezéseit 2015. szeptember 01-től kell alkalmazni.

Laczkó Roland Katonáné Fülöp Gabriella

polgármester jegyző

A rendelet kihirdetve:

Boldog, 2015. november 27. Katonáné Fülöp Gabriella

 jegyző